《和卓英英理笙》
唐代·眉娘

但于闺阁熟吹笙，太白真仙自有情。

他日丹霄骖白凤，何愁子晋不闻声。

作者简介：（792—?）卢眉娘，唐人。生而眉如线且细长，人以眉娘呼之。顺宗永贞时南海贡于朝。时年十四，性聪慧，工巧无比。能于尺绢绣《法华经》七卷，字如粟粒，而点画分明。又能以五彩丝一缕分为三缕，于掌中结飞盖五重。顺宗叹其工，谓之神姑。宪宗元和中，眉娘不愿在禁中，遂度为道士，放归南海，赐号逍遥。